**VANJÄRVI-SEURA RY**

HALLITUKSEN KOKOUS 9/2016

**Aika:** tiistai 29.11.2016 klo 18.00

**Paikka:** Vanjärven seurojentalo

**Läsnä:** Pirkko Kaskinen, Ville-Veikko Lehtimäki, Suvi Nuotio (siht),

Kari-Pekka Räsänen, Paula Steele, Esa Tammio, Kati Tammio, Mari Vainio (pj)

**Poissa:** Markku Evelä, Janne Nuotio, Antti Peisa, Heikki Poukka,

Marjo Simpanen.

**PÖYTÄKIRJA**

1. **Kokouksen avaaminen**

Puheenjohtaja avasi kokouksen klo 18.13.

1. **Laillisuuden ja päätösvaltaisuuden toteaminen**

Kokous todettiin laillisesti koolle kutsutuksi ja päätösvaltaiseksi.

1. **Esityslistan hyväksyminen**

Esityslista hyväksyttiin.

1. **Edellisten pöytäkirjojen hyväksyminen**

Pöytäkirjat 4/2016 ja 8/2016 on laitettu sähköpostitse tarkastettavaksi kaikille hallituksen jäsenille. Nämä pöytäkirjat todetaan hyväksytyiksi.

1. **Uudet jäsenhakemukset**

Ei uusia jäsenhakemuksia.

1. **Kyläavustaja Mikael Katisko**

\* tehtävien tilanne

Todettiin, että tehtävät etenevät edelleen hyvin Mikaelille annetun listan mukaan ja työn jälki on kiitettävää.

\* Joululahja

Päätettiin hankkia Mikaelille joululahjaksi Vihdin tarvike -liikkeeseen

200 €:n lahjakortti.

\* Lumenajo

Todettiin, että Mikael on asentanut omaan autoonsa lumiauran. Päätettiin, että Mikaelille maksetaan kilometrikorvaukset lumen ajosta talven lumimäärän mukaan.

Lumenajossa varamiehenä toimii Ville-Veikko Lehtimäki.

\* Jatkosopimuksen tilanne

Mikaelille on myönnetty palkkatuki kesäkuun 2017 loppuun asti. Työsopimuksen jatkoa ei ole vielä tehty eikä allekirjoitettu. Puheenjohtaja valtuutettiin hoitamaan asia.

Päätetiin myös, että Vanjärvi-seura ry pyrkii palkkaamaan Mikaelin lisäksi toisen kyläavustajan 1.1.2017 alkaen. Tämän toisen kyläavustajan työnkuva olisi Vanjärven seurojentalon arkiylläpidon lisäksi mm. suursiivouksen suorittaminen, irtaimen inventointi, tapahtuma-avustaminen sekä kyläläisten apuna toimiminen.

1. **Vanjärvi – kylän tarina -hanke**

Hankkeen projektivastaava Suvi Nuotio informoi aiheesta:  
"Vanjärvi - kylän tarina" -hankkeessa on tämän vuoden aikana järjestetty seitsemän muisteluiltaa ja perinnepäivä. Näihin tapahtumiin on osallistunut 400 – 500 henkeä. Lisäksi hanke on näkynyt kesäjuhlilla Vanjärvellä sekä Wuosisatamarkkinoilla kirkonkylällä. Valokuvakilpailu "Vanjärvi tänään" on päättynyt, voittajat julkistetaan 1.12. seurojentalolla pidettävässä joululaulutilaisuudessa. 8.12. julkistetaan Hangossa kirja, jossa Vanjärvestä on mukana laaja artikkeli, ja mobiiliopas. Hanke jatkuu myös ensi vuonna. Silloin järjestetään vielä yksi muisteluilta, kaksi kyläkävelyä, perinnepäivä ja valokuvanäyttely kerättyjen kuvien parhaimmistosta. Tämän vuoden tapaan hanke osallistuu myös Wuosisatamarkkinoille.

1. **Avaimet maisemaan -hanke**

Hankkeen projektivastaava Paula Steele informoi aiheesta:

Avaimet maisemaan -hankkeessa on järjestetty yksi ilta, jossa pohdittiin tarinoita paikannimien takana. Tammikuussa järjestetään seuraava tilaisuus.

1. **Kyläkulttuuri kartalle -hanke / Vihdin Matkailu ry**

Vihdin Matkailu ry on käynnistänyt Vihdissä Kyläkulttuuri kartalle -hankkeen, jonka tavoitteena on vahvistaa kylien identiteettiä ja lisätä niiden elinvoimaisuutta. Kylien tarinat ja vierailukohteet julkaistaan digitaalisessa kartassa.

Päätettiin siirtää aineiston kerääminen ja lähettäminen vuoden 2017 alkupuolelle.

Tämän lisäksi sovittiin, että Esa Tammio tutustuu ilmaiselle pohjalle rakennettuun Herrakunnan historiakerhon internetsivustoon ja Paula Steele selvittelee mahdollista hankesuunnitelmaa ja avustuksia.

1. **Lisää elämää kylille pienillä investoinneilla-hanke / Ykkösakseli**

\* Saatu avustus seurojentalon lämmitysjärjestelmän uusimiseen.

Hankeneuvoja Jaana Joutsenen 11.11.2016 lähettämän sähköpostin mukaan Vanjärvi-seura ry:n LIVE-hakemus on hyväksytty esityksen mukaisesti, joten ilmalämpöpumppujen asentaminen Vanjärven seurojentaloon toteutuu vuonna 2017

\*Investointibudjetti vuosikokoukseen

Kati Tammio laatii tästä projektista investointibudjetin vuosikokoukselle esitettäväksi.

1. **Rakennus/kunnostusprojektit**

Varhaisen lumentulon takia ilmoitustaulun ja Vanjärvi-kylttien asentaminen, lasten leikkitelineen rakentaminen, viimeisen jätekuorman kokoaminen ja vienti sekä ulkovaraston perustustyöt siirretään seuraavaan kevääseen.

Palavan jätepuun polttaminen pyritään toteuttamaan mahdollisimman nopeasti.

1. **Seurojentaloa koskevat asiat**

\* Allekirjoitettava/jaettava siivouslistaus vuokraajille, yhdistyksille & vakiovuokralaisille sekä ”omien tapahtumien” siivous

Puheenjohtaja laatii sopimuspohjan, joka allekirjoitutetaan vuokraajalla ennen vuokrausta. Lomakkeen tarkoitus on selkeyttää siivousvelvollisuutta sekä irtaimen vuokrausta. Paula Steele tarkastaa sopimuksen ennen sen käyttöönottoa, ja sopimus lähetetään tiedoksi myös Vanjärvi-seura ry:n yhdistysjäsenten puheenjohtajille sekä seurojentalon vakiovuokralaisille.

1. **Tulevat tapahtumat**

\* Elokuvaillat (myytävät Vanjärviseuran karkit + pillimehut)

Päätettiin lahjoittaa kaikki Kesäjuhlilta vielä jäljellä olevan karkit ja pillimehut Vanjärven Vanhempainyhdistykselle.

\* Joululaulutilaisuus + valokuvakilpailun päätös 1.12 klo 18

Sovittiin, että tapahtumasta informoidaan vielä Wilman ja Facebookin kautta. Päätettiin, että Vanjärvi-seura ry tarjoaa tapahtumassa glögiä ja pipareita.

\* Itsenäisyyspäiväjuhla

Todettiin, että tänä vuonna ei järjestetä erityistä tapahtumaa, mutta päätettiin tulevana Suomen 100-vuotis-juhlavuotena pitää kyläläisille juhlatilaisuus.

\* Koulun kuusijuhla 14.12 klo 18

Puheenjohtaja selvittää, leipoisivatko Vanjärven Martat lasten kanssa kuusijuhlan tarjottavat. Päätettiin, että Vanjärvi-seura ry maksaa leivontatarpeet.

Todettiin myös, että Leo Sarvi on luvannut lahjoittaa seurojentalolle joulukuusen.

\* Uudenvuoden vastaanotto 31.12 klo 17-01

Uudenvuoden juhla järjestetään viime vuoden mukaan. Vanjärvi-seura ry tarjoaa nakit ja perunasalaatin sekä mehun ja kahvin, ja juhlijat voivat tuoda mukanaan nyyttikestiperiaatteella syötävää yhteiseen pöytään.

Puheenjohtaja ja Ville-Veikko Lehtimäki vastaavat tapahtuman järjestämisestä.

1. **Vanjärvi-viiri**

Mira Matilainen on lupautunut suunnittelemaan viirin. Hänen kanssaan on myös sovittu, että samalla voidaan ottaa käyttöön Vanjärvi-seuralle oma logo.

1. **Vuosikokouksen asiat**

\* Vuosikertomus 2016

Puheenjohtaja laatii tämän ja lähettää sen sähköpostitse tarkastettavaksi kaikille hallituksen jäsenille.

\* Tilinpäätös 2016 ja toiminnantarkastajan lausunto

Todettiin, että tilinpäätös on jätettävä Raimo Vainio-Kailalle tarkastettavaksi viimeistään 31.1.2017. Kati Tammio laatii tämän seuraavaan hallituksen kokoukseen mennessä.

\* Jäsenmaksun suuruus 2017

Päätettiin esittää vuosikokoukselle, että jäsenmaksu olisi jatkossakin nolla euroa.

\* Hallituksen jäsenet 2017

Todettiin, että hallituksen jäsenistä erovuorossa ovat Markku Evelä, Kari-Pekka Räsänen, Kati Tammio sekä Heikki Poukka. Kolme ensin mainittua todettiin yhteisesti aktiivisiksi kokouksiin osallistujiksi, ja päätettiin esittää vuosikokoukselle toive heidän uudelleenvalitsemisestaan. Heikki Poukan kohdalla todettiin, ettei hän ole osallistunut hallituksen kokouksiin viimeisen kahden toimintavuoden aikana, joten päätettiin tiedustella Poukalta hänen halukkuuttaan jatkaa hallituksessa. Todettiin myös, että hallituksesta pois jääminen ei tarkoita sitä, ettekö Heikki Poukka voisi jatkaa yhdistyksen järviasioiden ja uimapaikan vastaavana.

\* Toimintasuunnitelma 2017

Puheenjohtaja laatii tämän ja lähettää sen sähköpostitse tarkastettavaksi kaikille hallituksen jäsenille.

\* Talousarvio 2017

Kati Tammio laatii tämän huomioiden seurojentalon ulkovaraston rakentamisen, lämmitysjärjestelmän uusimisen sekä mahdolliset muut suuremmat menoerät.

\* Kyläsuunnitelman puheenvuoro

Päätettiin, että Esa Tammio laatii vuosikokoukseen Vanjärven kyläsuunnitelmasta tilannekatsauksen ja sen mahdolliset päivittämistarpeet.

1. **Muut esille tulevat asiat**

\* Ensiapukurssi

Selvitellään mahdollisuutta järjestää Vanjärvellä ensiapukurssi vuonna 2017. Samoin selvitellään mahdollisuutta hankkia avustusten tuella Vanjärven seurojentalolle oma defibrillaattori.

Mietittiin mahdollista tekstiviestien käyttöönottoa kyläläisten tavoittamiseen ja esim. tapahtumista informoimiseen. Ville-Veikko Lehtimäki selvittää tähän liittyviä kustannuksia.

Pohdittiin myös mahdollista Vanjärvi-postimerkin teettämistä. Asiaan palataan vuonna 2017.

1. **Seuraavan kokouksen ajankohta**

Seuraava kokous pidetään tammikuun 2017 jälkipuoliskolla. Puheenjohtaja laittaa sähköpostitse Doodle-kyselyn sopivista ajankohdista.

1. **Kokouksen päättäminen**

Puheenjohtaja päätti kokouksen klo 20.25.

Pöytäkirjan vakuudeksi

Vanjärvellä \_\_\_ . \_\_\_ . 2017

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Mari Vainio Suvi Nuotio

puheenjohtaja sihteeri